section_heading: Povijest
paragraph_text: Kao političke aktivistkinje skupine "Leptiri" (španj. Las Mariposas) postale su značajan simbol otpora diktatorskom režimu Rafaela Trujilla. Više puta bile su uhićivane, a 25. studenoga 1960. godine, vraćajući se iz posjeta zatvoru u kojima su bili njihovi supruzi, Trujillova tajna policija presrela ih je na putu između gradova Santiago i Puerto Plata. Sve tri sestre i vozač bili su zadavljeni i polomljenih kostiju, automobil je nađen u provaliji planine La Cumbre, čime se željelo prikriti pravi razlog smrti.